ועדת הכלכלה, כנסת 16, פרוטוקול מספר 428, 2005-06-15 09:30

אמנון כהן: בוקר טוב.

אמנון כהן: אני פותח את הדיון של ועדת הכלכלה.

אמנון כהן: הנושא: חוק הרשות הלאומית לתרבות יהדות לוב, התשס"ה-2004 של חה"כ משה כחלון, פ/2926.

אמנון כהן: מדינת ישראל היא מדינה קולטת עליה.

אמנון כהן: כל אחת מהעדות שהגיעו לארץ הביאו איתן תרבות חיונית ויפה.

אמנון כהן: אין ספק שכמדינה חשוב לנו, מצד אחד, לשלב אותם בחברה הישראלית, ליצור אינטגרציה ומצד שני, כמובן, לשמר את התרבות היפה והעשירה שכל אחת מהתרבויות הביאה איתה.

אמנון כהן: חבר הכנסת כחלון, אני מברך אותך על הצעת החוק.

אמנון כהן: בעקבותיה עולה היום בקריאה טרומית הצעת החוק לעולי בוכרה.

אמנון כהן: אני חושב שיהיו הרבה עדות, ואתה תהיה פיילוט ראשון שתוביל את זה.

אמנון כהן: כל העדות האלה שהגיעו לארץ תרמו מעצמן לעיצוב החברה ותדמיתה של המדינה.

אמנון כהן: למשל, העליה האחרונה של חבר המדינות עיצבה את המדינה בצורה אחרת.

אמנון כהן: כל עדה מביאה איתה את הדברים היפים שלה.

אמנון כהן: לכן אנחנו צריכים למצוא דרך לשמר את הדברים היפים כדי שגם הדורות הבאים ילמדו על ההיסטוריה של כל עדות.

אמנון כהן: צר לי שלפעמים אני שומע שתלמידים בבתי הספר לא זוכרים את המנהיגים של מדינת ישראל.

אמנון כהן: אני חושב שזה ליקוי בחינוך ואנחנו צריכים לבנות את המערכת הזאת לפחות לאותה עדה וגם למדינת ישראל.

אמנון כהן: לפני שנעבור לפתיח של חבר הכנסת כחלון, הצעה לסדר של חבר הכנסת דוד טל.

דוד טל: אדוני היושב ראש, מאחר וזאת הצעה של ידידי חבר הכנסת כחלון, אני מסיר את הצעה לסדר מפני כבודו של חברי.

אמנון כהן: תגיד שהיית אתמול היית נוכח בערב העדה הבוכרית והיה יפה.

דוד טל: אם היה לנו לב לביוב לא היינו צריכים את ההצעה לסדר היום.

רמי כחלון: אולי הפוך, אם היה לנו את זה אז היה לנו גם את לב לביוב.

אמנון כהן: לכל עדה יש את הלב לביוב שלה.

אמנון כהן: המטרה היא אחת – גם אתמול שהיה יום מיוחד לקהילת יוצאי בוכרה, המטרה היתה לאחד את כל העדה ואת כל עם ישראל.

אמנון כהן: המטרה שלך היא להקים קונגרס עולמי של יוצאי לוב ותוניסיה, לאחד אותם ביחד ואפשר לעשות פעילויות רבות.

רמי כחלון: בוקר טוב אדוני היושב ראש, תודה על המילים החמות.

רמי כחלון: אני מתנצל על האיחור.

רמי כחלון: ההצעה הזאת הגיעה בדיוק על רקע סיום הדברים שלך.

רמי כחלון: אני מכבד את כל אנשי העסקים וכל אלה שעשו חייל בתחום הפוליטי, העסקי, התרבותי, אבל אני חושב שאם אנחנו רוצים לשמר את התרבות אנחנו לא צריכים להיות תלויים בחסדים של איש עסקים, עם כל הכבוד לו.

רמי כחלון: אני לא מכיר אדם שנותן כסף ולא מתערב בתכנים.

רמי כחלון: אני חושב שהתכנים פה הם של כולם ואסור שהם יהיו של אדם מסויים או קבוצה מסויימת.

רמי כחלון: התכנים הם של כולם, גם של אלה שהגיעו מכפרים נידחים וגם אלה שהגיעו מערי הבירה, לכן אני לא מצדד בכל מיני פילנטרופים.

רמי כחלון: אני גם לא חושב שזה נכון בנושא הזה.

רמי כחלון: אני חושב שהמדינה יכולה לעמוד בסכומים המצחיקים האלה.

רמי כחלון: המטרה חשובה וקדושה.

רמי כחלון: הנושא של יהדות לוב התעורר לאחר שהבנו שמדינת ישראל לא ידעה, לא רוצה להגיד התעלמה, שיהודי לוב נפגעו מהשואה.

רמי כחלון: רק בשנים האחרונות בזכות העבודה הברוכה - - -

אמנון כהן: יוצאי יהדות לוב אשמים בכך שלא העלו את הבעיה.

רמי כחלון: אנחנו לא מחפשים אשמים.

רמי כחלון: אני פשוט מציג את הדברים.

רמי כחלון: אני מבקש לתת את רשות הדיבור למיקי מירו, שהוא אדם חשוב מאוד במערכת התרבות של ישראל, כיוון שהוא צריך לעזוב.

אמנון כהן: אני אתן לך עכשיו לדבר ובדיון הבא על יהדות בוכרה גם תאמר דברים.

רמי כחלון: חשוב לציין שחוקקו חוקים כאלה בעבר, יש תרבות הלדינו, יש תרבות האידיש ועוד תרבויות.

רמי כחלון: אני מקווה ושנסייע שיהיו עוד תרבויות.

רמי כחלון: אני חושב שזה חשוב.

מיקי מירו: הדיון שאני הולך אליו הוא גישור והרעיון הזה הוא בדיוק עניין של גישור: אנחנו היום בעידן של חברה רב תרבותית.

מיקי מירו: אתה צודק, כולנו הגענו מהרבה קצוות ותרבויות.

מיקי מירו: כל החלום של כור היתוך שבאו ואמרו שיבואו הלובים, ההונגרים והרומנים, יכנסו לבלנדר ויצאו צבר, החלום הזה הוא לא ריאלי, הוא לא רציני.

מיקי מירו: כל אחד בא עם המטענים שלו ועם התרבות שלו והשפה שלו, עם מה שהוא גדל בבית אבא.

מיקי מירו: הגיע הזמן שהמדינה תכיר בזה בצורה רשמית.

מיקי מירו: להגיד שהייתי רוצה שכולם יהיו ברשויות נפרדות?

מיקי מירו: אני לא בטוח שזה מודל נכון.

מיקי מירו: זה תפקידה של המדינה להגיד: "אני מכירה בצרכים שלך, באת ממקום מסויים, תשמר את התרבות שלך, התרבות הזאת רק תתרום לחברה".

מיקי מירו: צריך לעשות את זה במקומות שבאמת יפתחו את העניין התרבותי אבל יהיו פתוחים לציבור הכללי.

מיקי מירו: זאת אומרת, לצורך ההמשלה, זה שבא מלוב יוכל להראות את התרבות שלו לזה שבא מבוכרה, להפך, ואותו דבר במקומות אחרים.

מיקי מירו: אתה רומז שבעקבות חוק הרשות לתרבות יהדות לוב תבוא הצעה של יהדות בוכרה ואחר כך תבוא הצעה של יהדות צרפת, ויהדות הונגריה.

מיקי מירו: יכול להיות שצריך לחשוב על רשות כוללת.

אמנון כהן: דיברתי עם גדעון סער והם אישרו את ההצעה שלי בוועדת השרים.

אמנון כהן: הכוונה של הממשלה להקים רשות שתייצג את כל העדות.

אמנון כהן: זה הכיוון הסופי.

אמנון כהן: יש 14 חוקים של כל מיני עדות.

מיקי מירו: החוקים האלה מעידים על צורך חזק מאוד.

מיקי מירו: זה צורך אזרחי שצריך לתת לו את ההזדמנות.

מיקי מירו: לכן, כעיתונאי שמסקר את זה, מברך את זה, אבל חשוב לחשוב איך לעשות את זה ולראות את זה כרגע המעבר זמני לבית של מורשת ישראל או של תרבות ישראל.

מיקי מירו: זה מה שמייחד אותנו ממקומות אחרים - שאנחנו יודעים לקבץ את כולם.

מיקי מירו: לא מבקשים מהם להיטמע אחד בשני, כל אחד ישמור על היחודיות שלו, אבל במסגרת כזאת שנוכל ללמוד אחד מהשני.

מיקי מירו: למשל, כשיבואו תלמידי בית ספר אז הם יוכלו להתרשם.

מיקי מירו: יכול להיות שיהיה מוזאון שבו כל אחד יוכל להתרשם מהתרבות העשירה של האחר.

מיקי מירו: ברגע שנכיר אחד את השני, אני חושב שנצעד הרבה קדימה.

מוריס רומני: בתגובה לדברי מיקי מירו ברצוני לומר שב-1976 הייתי נוכח בכנסת כשהכריזו על הקמת מרכז למורשת יהדות המזרח.

מוריס רומני: קם מרכז כזה במסגרת משרד החינוך, העבירו כספים לאוניברסיטאות, אני ריכזתי את כל הנושא של מורשת יהדות המזרח באוניברסיטת בן גוריון מאז ועד היום.

מוריס רומני: בתקופה מסויימת היו לנו 22 קורסים על יהדות תוניסיה ויהדות לוב, על יהדויות שונות אלג'יריה, תוניסיה, מרוקו.

מוריס רומני: על בוכרה לא היו לנו מרצים.

מוריס רומני: איפה היום המרכז הזה?

מוריס רומני: נבלע ונמצא במשרד החינוך במרכז החינוך במרכז הפדגוגי.

מיקי מירו: פה מדובר על רשות עצמאית, על גוף סטטוטורי ואתה לא יכול לבלוע אותו.

מיקי מירו: יש לו דירקטוריון ולא יתנו לזה להתמסמס.

מוריס רומני: אני מקווה שלא.

רמי כחלון: אני יושב ראש הארגון של יוצאי לוב.

רמי כחלון: הקמנו מרכז מורשת עם מוזאון.

רמי כחלון: אנחנו פועלים כמעט 20 שנה ללא סיוע ממשלתי.

רמי כחלון: רק לאחרונה הכיר בנו משרד החינוך לעניין המורשת.

רמי כחלון: אני חושב שההצעה של חבר הכנסת כחלון היא בזמנה ובמקומה, וטוב שתעשה כמה שיותר מוקדם.

רמי כחלון: אנחנו עובדים בצוות של 20 איש, כולם בהתנדבות מלאה.

רמי כחלון: לא מקבלים משכורת והוצאות, הכל על חשבוננו.

רמי כחלון: תודה לאל הקמנו את הבית הזה בעזרתו של ראש עירית אור יהודה, שגם הוא לובי.

רמי כחלון: הוא נתן לנו מבנה שהיה עזוב והפכנו אותו לפנינה.

רמי כחלון: אני קורא לכל הנוכחים לבוא ולבקר.

אמנון כהן: הייתי שם במרכז ליהודי בבל.

מוריס רומני: אני מזמין את כולם לבוא ולבקר.

מוריס רומני: המרכז שלנו נמצא לא רחוק מהמרכז ליהודי בבל ואנחנו בשיתוף פעולה איתם.

מוריס רומני: יקום שם גם מרכז לבוכרים, יש כבר שטח.

מוריס רומני: אור יהודה תהיה מרכז מוזאונים למורשת.

מוריס רומני: אני חושב שזה טוב לדורות הבית לדעת מי היו הלובים שבאו לארץ ב-1948-1950, איך הם חיו ומה הם עשו.

מוריס רומני: אני חושב שזה דבר מאוד מכובד.

מוריס רומני: אמר מיקי מירו, שההיכרות אחד עם השני יכולה לגרום להתקרבות.

מוריס רומני: זה חשוב מאוד לגרום להתקרבות בין הפלגים השונים של העם.

מוריס רומני: עם ישראל נולד מ-12 שבטים וחיו כולם יחד.

מוריס רומני: אני חושב שצריך לעשות כל מאמץ שהרשות הזאת תקום ובמהירות האפשרית על מנת שנוכל להמשיך ולהתקדם.

מוריס רומני: שיבה זרקה בשערותינו ואולי לפנות את המקום.

אמנון כהן: יש לך עוד זמן.

אמנון כהן: קודם כל צריך להנחיל את זה, יש לך משימה לסיים.

מאיר כחלון: אני שמח על הדיון.

מאיר כחלון: סוף כל סוף אנחנו מעלים את הנושא על השולחן בצורה מכובדת ואני שמח בקינאת הסופרים של בוכרה שגם הם הגישו את הבקשה להיות מוכרים.

מאיר כחלון: לעניות דעתי, הצעתו של מירו מאוד חכמה ומאוד טובה, אבל יש בה חיסרון אחד - ברגע שאתה עושה דבר כזה גדול, הדברים הקטנים נעלמים.

מאיר כחלון: הקמנו בכוחות של מתנדבים מרכז מורשת במבנה ישן נושן והפכנו אותו לפנינה יפה.

מאיר כחלון: יש לנו מוזאון, מפגשים, פעולות תרבות, מפגשי חברים.

מאיר כחלון: אנחנו פועלים גם בנושא הספר והשירה ועוד, אבל בתקציב מאוד זעום שקשה לנו להתמודד עם זה.

מאיר כחלון: משה דיבר על כך שלא ניפול בידיים של בעלי הון.

מאיר כחלון: זה נכון, יש לנו כמה בעלי הון ופנינו אליהם, זה לא סוד, אבל הם לא כל כך מהר מכניסים לכיס.

מאיר כחלון: אבל בבית הכנסת שלהם, בשכונה שהם גרים, הם מסוגלים להוציא את הכסף.

מאיר כחלון: ברגע שאתה מדבר על חינוך, תרבות, שירה, מוסיקה ואתה צריך לזה כסף, אין לך.

מאיר כחלון: נכון שהוכרנו על ידי משרד החינוך ומינהל התרבות ואנחנו מקבלים את העזרה.

מאיר כחלון: זאת השנה השניה שתוקצבנו על ידי מינהל התרבות.

מאיר כחלון: אנחנו מבוקרים על ידם.

מאיר כחלון: העמותה רשומה, מבוקרת, מנוהלת כדת וכדין.

מאיר כחלון: פנינו לנציבות מס הכנסה לבקש אישור פטור בנושא של תרומות על פי סעיף 46, ואני מקווה שנקבל אותו בקרוב, זה יעזור לנו.

מאיר כחלון: אבל זאת לא המאסה.

אמנון כהן: כמה זמן הארגון שלכם קיים?

מאיר כחלון: הארגון שלנו נרשם לפני 20 שנה.

מאיר כחלון: זה ארגון עולמי.

מאיר כחלון: יש התאחדות ארגון יוצאי לוב שאני יושב בראשה.

מאיר כחלון: אחדנו את כל הארגונים שעוסקים ביוצאי לוב לאגודה אחת, שנקראת "הארגון העולמי" כולל אנשים שלנו באיטליה, בקנדה ובארצות הברית שהם חברים בארגון הזה.

מאיר כחלון: הארגון הזה מייצג את הקהילה הלובית בכל הנושאים, אם זה בנושא השואה - - -

אמנון כהן: כואב לי לשמוע את דברי חבר הכנסת כחלון שאמר שמדינת ישראל לא הכירה בהם.

אמנון כהן: עכשיו, אחרי שיודעים, הם קיבלו את מה שמגיע להם?

רמי כחלון: עוד לא.

מאיר כחלון: יש הצעה לסדר והבקשה של משה להכיר כי האוצר מחזיק את הכסף שלנו אצלנו.

מאיר כחלון: האנשים שלנו מוכנים ומחכים לכסף ועוד לא אישרו להם.

אמנון כהן: חבר הכנסת כחלון, אני מוכן להילחם יחד איתך ולטפל בנושא הזה.

מאיר כחלון: לכן אנחנו מטפלים בנושא השואה.

מאיר כחלון: הנושא השני שאנחנו מטפלים בו הוא נושא המסורת.

מאיר כחלון: כל מה שקשור למסורת בבית אבא.

מאיר כחלון: יש לנו 23 מושבים של בני הקהילה הלובית, שמהווים 80% אחוז מהקהילה הלובית, הם הקימו מושבים לתפארת אבל הם מפוזרים בכל מדינת ישראל מקרית שמונה בצפון וכלה באילת בדרום.

מאיר כחלון: אנחנו מנסים לאסוף אותם לפעילות משותפת.

מאיר כחלון: אנחנו רוצים להשקיע עבור הדור הצעיר.

מאיר כחלון: אנחנו עושים פעולות גדולות עם משרד החינוך ועם בתי הספר.

מאיר כחלון: זה לא הולך לנו כל כך קל.

מאיר כחלון: אנחנו לא לוקחים דמי כניסה למוזאון כדי שאנשים יבואו לבקר ולא יראו את זה כמשהו שמפריע להם.

מאיר כחלון: לידנו קיים מרכז מורשת יהדות בבל.

מאיר כחלון: באים לשם בתי ספר ומשלמים דמי כניסה.

מאיר כחלון: אנחנו לא יכולנו לקבל החלטה לתשלום דמי כניסה כי אז לא יגיעו אלינו.

מאיר כחלון: אנחנו עושים פעולות תרבות גדולות הקשורות לחיבורים שונים.

מאיר כחלון: יש לנו קשרים עם שגרירות איטליה שמהווה לנו שלטון קודם.

מאיר כחלון: הם מבקרים אצלנו, השגריר נמצא אצלנו בבית, אנחנו אצלו בבית ואנחנו עושים פעולות משותפות.

מאיר כחלון: לכן הנושא שנקרא הקמת המרכז, כפי שמשה מציע, אני מציע לקבל קודם כל החלטה שהולכים להקים את זה.

מאיר כחלון: צריך לבדוק את ההצעה של מירו ולראות בגדול אם זה טוב.

מאיר כחלון: אם לא מתקצבים את זה בכספים אז שמדינת ישראל תיתן לכל קהילות ישראל שישנן בארץ ושרוצות בכך.

מאיר כחלון: קהילה שלא רוצה לפעול, זאת בעיה שלה.

מאיר כחלון: אבל יש לנו מה לעשות ואני חושב שצריך לעשות וצריך לחזק את זה.

מאיר כחלון: אני מברך את משה על היוזמה והדחיפה ואת היושב ראש שהוא תומך נלהב.

אמנון כהן: בלי שום קשר, צריך לטפל בחקיקה הזאת ולקדם אותה כמה שיותר מהר.

מוריס רומני: אני שמח על היושב ראש שיש לנו היום מכיוון שהוא מעריך.

מוריס רומני: היום לצערי, אחרי 6 חודשים שאני בשבתון מהאוניברסיטה וכותב ספר על יהדות לוב ממלחמת העולם השניה ועד ימנו, עד ימי קדאפי.

מוריס רומני: נתקלתי בבעיות יחד עם עוזרי המחקר שלי למצוא חומר.

מוריס רומני: למשל, מה קרה ליהדות לוב בין 1949 עד 1952, כאשר עלו ארצה.

מוריס רומני: אחד אומר לי שארכיון הקליטה נשרף.

מוריס רומני: השני אמר לי שיש הצפה.

מוריס רומני: אמרתי שזה לא יום כיפור, באש ובמים.

מוריס רומני: תחליטו איפה נמצא הארכיון הזה?

מוריס רומני: אנחנו מלקטים ליקוטים וראיונות ממי שעדיין חי היום ויכול לספר לנו מה היה במעברות.

מוריס רומני: איך נקלטו היהודים האלה?

מוריס רומני: מה עבר עליהם?

מוריס רומני: אנחנו צריכים לעשות עבודת נמלים, ולצערנו, כפי שדובר כאן גם על נושא השואה, אנשים הולכים לעולמם ולא מקבלים את הכסף, והכסף נשאר במדינת ישראל.

אמנון כהן: קדאפי אמר שהוא מוכן לתת כל סכום.

מוריס רומני: בתנאי שיחזרו חזרה.

מוריס רומני: , אבל אף אחד לא התנדב לחזור לשם.

מוריס רומני: אני מקווה שהמחקר הזה, שאמנם יתפרסם באנגלית, תהיה לו גם תהודה בעברית.

מוריס רומני: הבאתי דוגמא מ-8 קרטונים שיש לי על יהדות לוב מארכיונים שונים בארץ ובחוץ לארץ.

מוריס רומני: רק להראות כדוגמא כמה מהתעודות שיש לנו וניתן לפרסם אותן.

מוריס רומני: אם לא נשמר עכשיו, אין עוד זמן.

מוריס רומני: לדעתי אנחנו כבר באיחור רב.

מוריס רומני: אנחנו במאה העשרים ואם לא נעשה משהו היום, נהיה בצרה צרורה, לא רק בשימור יהדות לוב, אלא גם את היהדויות השונות.

מוריס רומני: למשל קהילת בוכרה, קהילה לתפארת.

מוריס רומני: מה שראינו אתמול בטלוויזיה אתמול זה היה על קצה המזלג.

מוריס רומני: אם מדברים על יהדות לוב, אומרים שכבר מימי שלמה המלך היתה יהדות קיימת בלוב.

מוריס רומני: כל הדברים האלה הולכים ונעלמים.

מוריס רומני: למה?

מוריס רומני: כי הארכיונים הולכים ונעלמים ולא משמרים אותם כפי ששימרו בחמישים שבעים השנים האחרונות, וגם לפני בואם ארצה.

מוריס רומני: בנוסף, אנשים גם הולכים לעולמם.

שנית פנחס-הראל: משרד החינוך והתרבות רואה חשיבות רבה בשימור בהנחלה ובהנצחה של מורשות שונות, בוכרה, לוב, אתיופיה ועוד.

שנית פנחס-הראל: אנחנו עושים את זה באמצעות תמיכות.

שנית פנחס-הראל: יש עמותות עצמאיות שפועלות בשטח ללא התערבות של משרד החינוך.

שנית פנחס-הראל: אנחנו לא מממנים אנשים, אנחנו לא מתערבים בתכנים ובפעילות.

שנית פנחס-הראל: אחד מהגופים האלה הוא ארגון יוצאי לוב.

שנית פנחס-הראל: אנחנו רק מפקחים על הפעילות מבחינה פרוצדורלית אבל לא מתערבים בתכנים.

שנית פנחס-הראל: עד עכשיו סברנו שזאת דרך טובה, מפני שזאת דרך שמאפשרת פלורליזם, וכל עדה יכולה לעשות כרצונה ובעזרת חבריה ולשמר את התכנים שהיא רואה לנכון לשמר.

שנית פנחס-הראל: הראיה לכך שהשרה הביעה עמדה תומכת, גם בוועדת שרים לענייני חקיקה.

שנית פנחס-הראל: השאלה היא מהי הדרך הנכונה לקדם את הנושא?

שנית פנחס-הראל: האם הדרך הנכונה היא באמצעות הקמת רשות או שהדרך הנכונה היא באמצעות רשות אחת כוללת.

שנית פנחס-הראל: אני רוצה להפנות את תשומת הלב שקיים כבר חוק - המועצה להנצחת מורשת יהדות ספרד והמזרח שהוזכרה קודם.

שנית פנחס-הראל: זה חוק שמקים מועצה מייעצת ולא רשות סטטוטורית, יש הבדל.

שנית פנחס-הראל: זאת מועצה מייעצת שאמורה לייעץ לשרים לעניין קידום סיוע ועידוד פעילות שקשורה - - -

אמנון כהן: ממתי החקיקה הזאת?

שנית פנחס-הראל: החקיקה הזאת ממש חדשה והיא משנת 2002.

אמנון כהן: היא עובדת כבר?

שנית פנחס-הראל: לדעתי המינויים עדיין לא התחילו.

אמנון כהן: עוד 20 שנה גם לא יהיה.

שנית כהן-פנחס: השאלה אם לא כדאי להשתמש בכלי שכבר קיים?

אמנון כהן: לא כדאי.

אמנון כהן: אם זה לא קרם עור וגידים מ-2002 אז זה דבר מבוטל.

אמנון כהן: את מדברת על ועדה מייעצת.

אמנון כהן: אנחנו לא רוצים יעוץ, אנחנו רוצים לעבוד.

שנית כהן-פנחס: זה לא רק לייעץ, זה גם לקדם שיתופי פעולה.

שנית כהן-פנחס: יש דברים שהם מעבר ליעוץ.

שנית כהן-פנחס: הרעיון הוא באמת לקדם את הנושא.

אמנון כהן: השאלה היא למה לא קידמתם מאז 2002?

שנית כהן-פנחס: השאלה היא האם הדרך של הקמת רשויות עצמאיות לכל עדה - - -

רמי כחלון: אפשר בשלב מסויים להכניס את כולם תחת מטריה אחת.

שנית כהן-פנחס: השאלה האם לא צריך לחשוב לטווח ולחשוב על הקמת רשות מאוחדת כבר היום.

רמי כחלון: אני מסכים איתך, אבל צריך להתחיל מהיסודות.

רמי כחלון: את רוצה להתחיל מהגג, אנחנו רוצים מהיסודות.

רמי כחלון: נבנה לוב, ובוכרה ואחר כך נכניס את כולם תחת אוהל אחד.

שנית כהן-פנחס: אחר כך יהיה קשה יותר לרכז את זה מאשר מלכתחילה להקים גוף משותף, כי כשיש גופים נפרדים, קשה לשכנע אותם להתאחד.

רמי כחלון: אלה גופים שכפופים לממשלה.

רמי כחלון: אומרים להם שאם הם לא מתאחדים הם לא מקבלים תקציב, ואז מייד הם יתאחדו.

שירלי אבנר: אנחנו לא רוצים שהם יתאחדו.

שירלי אבנר: דווקא הפלורליזם בכל אחד ואחד מהתחומים - - -

רמי כחלון: אז שיישאר ככה והם ילכו לקבץ נדבות?

שנית כהן-פנחס: כדאי להקדיש מחשבה לשאלה האם לא כדאי להכניס את המורשות השונות תחת כנפי חוק המועצה למורשת יהדות ספרד.

שנית כהן-פנחס: לחלופין, גם אם חושבים שהרעיון הנכון הוא להקים כרגע גופים נפרדים למורשות השונות, האם באמת הקמת רשות סטטוטורית זאת הדרך המתאימה?

אמנון כהן: כרגע השרה תמכה, נכון?

שנית כהן-פנחס: השרה תמכה בוועדת השרים.

שנית כהן-פנחס: אני רוצה להזכיר שזה היה כפוף לתאומים גם עם משרד המשפטים וגם עם משרד האוצר.

שנית כהן-פנחס: גם עכשיו אנחנו תומכים ברעיון וחושבים שהוא חשוב.

שנית כהן-פנחס: השאלה היא הדרך המתאימה לקדם את הנושא.

שירלי אבנר: משרד המשפטים מתנגד להקמת תאגידים סטוטורים בתחום הזה של תרבות.

אמנון כהן: מה היתה עמדת השרה?

שירלי אבנר: השרה נמנעה.

שירלי אבנר: אנחנו לא מתנגדים לחשיבות התרבות של לוב או בוכרה.

שירלי אבנר: אנחנו מתנגדים להקמת הרשות כתאגיד סטטוטורי.

שירלי אבנר: כאן נכנס התאום עם שר המשפטים.

שירלי אבנר: במשרד המשפטים קיימת מועצה לתאגידים סטטוטורים, שהיא מועצה שמייעצת לשרת המשפטים בנושא של תאגידים ציבוריים.

שירלי אבנר: במועצה יש מספר חברים, ביניהם נציגים של משרד המשפטים, נציגים של הממונה על השכר, נציבות שירות המדינה.

שירלי אבנר: המועצה בחנה את התאגידים הסטטורים שקיימים היום, ביניהם תרבות האידיש ותרבות הלדינו והצביעה על הבעייתיות שבמבנה הזה של תאגידים סטוטורים.

שירלי אבנר: למעשה מכניסים התערבות ממשלתית ופוליטית לתוך תחומים כאלה ומביאים לקושי ביישום בגלל שזה גוף סטטוטורי וגוף מפוקח.

שירלי אבנר: במקום לאפשר את הפעילות של מספר גופים.

שירלי אבנר: בדקתי היום באינטרנט מי הגופים שפעילים בנושא תרבות לוב.

שירלי אבנר: ראיתי שיש לפחות 5 ארגונים.

שירלי אבנר: לפחות לפי האתרים שלהם, כל אחד ואחד הוא גוף רציני.

שירלי אבנר: יש להם אתר באינטרנט, לשניים מהם יש מוזאון וארכיון וכיוצא בזה.

שירלי אבנר: הקמת רשות שתהיה מורכבת מגורמים פוליטים ובירוקרטים תביא לפגיעה.

אמנון כהן: לפי מה את אומרת את זה?

שירלי אבנר: זה הנסיון שלנו מתרבות האידיש ותרבות הלדינו.

אמנון כהן: אז איך את קובעת?

רמי כחלון: למה אישרתם את מרכז פרס לשלום?

רמי כחלון: זה לא פוליטיקה?

שירלי אבנר: זה לא אותו דבר.

שירלי אבנר: אני מתנצלת, שלא ישמע מדברי שאני לא תומכת בתרבות לוב או בוכרה.

רמי כחלון: זאת השרה שלך.

רמי כחלון: אם זה לא קשור להתנתקות, היא לא תומכת.

רמי כחלון: היית אומרת לה שזה יקדם את ההתנתקות אז היא היתה תומכת.

שירלי אבנר: זה לא מה שנאמר על ידי.

שירלי אבנר: אני אומרת שזה לא מתאים להיות תאגיד סטוטורי.

אמנון כהן: זה יבוא עכשיו לקריאה ראשונה.

שירלי אבנר: אנחנו נגיד שאנחנו מתנגדים למבנה של תאגיד סטוטורי ושזה לא היה בתאום איתנו כמו שהוחלט בוועדת השרים.

שנית כהן-פנחס: הרעיון הוא לא להתנגח אלא למצוא את הדרך ביחד.

אמנון כהן: נציגת משרד החינוך, לגבי התכנים בבתי הספר: כשאני בודק, אין שום פן של עדה שהגיעה מחו"ל בתכנית הלימודים חוץ מהאשכנזים שהגיעו מכל מיני - - - כן, אני לא גזען כרגע.

אמנון כהן: מי בודק?

אמנון כהן: מי מבקר?

אמנון כהן: מי אומר רגע רגע, למה ילדים לא ילמדו את זה או ילמדו את זה?

אמנון כהן: למה קמים הארגונים והמועצות האלה?

אמנון כהן: כי יש קיפוח.

אמנון כהן: כאשר ספרדים עלו ולא נתנו להם את המיקרופון לשיר.

אמנון כהן: מתי הנושא הזה עלה?

אמנון כהן: עלה לפני 10 או 15 שנה.

אמנון כהן: אבל לפני כן אף אחד לא זכה.

אמנון כהן: כל הפוטנציאל האדיר שהגיע מתימן, עם הקול הנפלא והחזני, שרצו להופיעו, לא נתנו להם.

אמנון כהן: מתי עולים כל הדברים האלה?

אמנון כהן: כאשר המדינה לא מטפלת.

אמנון כהן: אם המדינה לא מטפלת, יש אנשים שיטפלו.

רמי כחלון: נכון, ואז נכנסים גופים אחרים.

שירלי אבנר: בשביל זה קמה המועצה להנצחת מורשת יהדות ספרד והמזרח.

אמנון כהן: איפה היא?

רמי כחלון: אם אנחנו היום כאן בדיון, סימן שזה לא עשה את העבודה שלו.

שירלי אבנר: הבעיה היא בעיה במינויים.

אמנון כהן: איזה מינויים תעשו?

אמנון כהן: מינויים פוליטיים?

אמנון כהן: אנחנו מדברים על שנת 2002.

אמנון כהן: אז למה זה לא קם אם זה כל כך חשוב לכם?

שנית כהן-פנחס: ואם נחוקק את חוק הרשות, אז תוך כמה זמן?

שנית כהן-פנחס: יש 21 מינויים.

אמנון כהן: עוד 20 שנה יהיו לכם 21 אנשים?

אמנון כהן: בואי תגידי מה עשיתם מאז 2002.

אמנון כהן: אם כחלון לא היה מעלה את ההצעה זה היה שוכב עוד 20 שנה.

אמנון כהן: תגידי לי, מה עשית, ומה תכנית העבודה שלך.

אמנון כהן: 2005 עומדת להסתיים.

שנית כהן-פנחס: צריך לכוון את המאמצים ליישם את הצעת החוק הזאת ולא לקדם הצעות חוק נוספות.

אמנון כהן: שיהיה לך ברור, יש לנו 12 הצעות חוק על כל העדות שהגיעו למדינת ישראל, את כולן נעביר אחת אחת.

אמנון כהן: כולם יעברו על אפכם ועל חמתכם.

רמי כחלון: אדוני היושב ראש, אתה יודע למה זה לא התקדם?

רמי כחלון: כי שני השרים שנוגעים בדבר כבר לא קיימים.

רמי כחלון: המדע, התרבות והספורט כבר אין דבר כזה כי זה בנפרד, וגם אין שר דתות, ואתה מחכה ל-31 בפברואר.

רמי כחלון: אם את רוצה את שר הדתות, אז או שאת מביאה את זבולון המר מהקבר או שאת משנה חוק.

יונתן רגב: אפשר לשנות את החוק.

שירלי אבנר: אתם רוצים אולי דיווח ממשרד החינוך, התרבות והספורט איפה הטיפול בחוק המועצה להנצחת מורשת המזרח עומד?

רמי כחלון: כדי לדפוק את העסק היו צריכים לצייד אתכם בטיעונים יותר רציניים.

רמי כחלון: אני ממש מתנצל שאני מדבר בצורה הזאת.

רמי כחלון: הטיעונים שלכם שיטחיים.

רמי כחלון: באתם לפה להכניס מקלות בגלגלים של החוק.

רמי כחלון: אתם לא יודעים איך להסביר את זה שהשרים שלכם, אחד נמנע ואחת תמכה, וראש הממשלה תמך ושר האוצר תמך בהצעת החוק הזאת, ועכשיו אתם לא יודעים איך לחזור אחורנית, ואתם באים עם טיעונים שטחיים לחלוטין.

רמי כחלון: אתם מעלים לנו מהאוב כל מיני חוקים, אחד משנת 1976 והשני משנת 2002.

שירלי אבנר: זה משנת 1996 ולא 1976.

רמי כחלון: ההחלטה על הקמת מרכז מורשת היא משנת 1976.

אמנון כהן: למה אישרתם אותם?

אמנון כהן: למה אישרתם בשנת 1996?

אמנון כהן: כי זה יידיש?

שירלי אבנר: לא.

שירלי אבנר: קודם כל זה היה לפני הדוח של המועצה לתאגידים ציבוריים שסקרתי לפני דקה.

אמנון כהן: מעבירים את מה שרוצים ואחר כך עושים דוח.

שירלי אבנר: ממש לא.

שירלי אבנר: אני יכולה להעביר לכם את אותו דוח שיצא.

אמנון כהן: לא צריכים.

אמנון כהן: אנחנו שמענו אתכם, אני לא רוצה לשמוע יותר כלום.

אמנון כהן: חבר הכנסת כחלון תיכנס לחוק.

אמנון כהן: מי שיש לו התנגדות או הערה שירים יד.

מיכאל גלצר: אני מייצג את יד בן-צבי.

מיכאל גלצר: אנחנו מופקדים על הנושא הזה לפי חוק הכנסת מ-1969.

מיכאל גלצר: מטרות יד יצחק בן צבי לקדם את חקר תולדות ישראל מארצות המזרח.

מיכאל גלצר: אנחנו בדעה שאנחנו מקיימים את המשימה הזאת.

מיכאל גלצר: אנחנו עוסקים בכל העדות, עסקנו גם ביהדות לוב.

מיכאל גלצר: מוציאים ספרים ומאמרים רבים בכתב העת "פעמים".

מיכאל גלצר: יש לנו סדרה חדשה של תולדות ישראל במאות ה-19 וה-20 שהוצאנו כבר 4 כרכים: מרוקו, תימן, עיראק ותוניסיה.

מיכאל גלצר: אחד הכרכים שבהכנה הוא הכרך על יהודי לוב, בשיתוף עם העמותות של יוצאי העדות.

מיכאל גלצר: אנחנו חושבים שאין צורך בהקמת גוף סטטוטורי לכל עדה ועדה, החקיקה שקיימת מספיקה, התקציבים לא מספיקים.

אמנון כהן: למה מספיקה החקיקה?

רמי כחלון: זה יכול לייתר את יד בן צבי.

רמי כחלון: זה יכול להפוך אתכם למיותרים.

מיכאל גלצר: אנחנו חושבים שאנחנו מקיימים את הדבר ואפשר לקיים אותו עוד יותר טוב אבל אין צורך להקים גוף סטטוטורי לכל עדה ועדה.

אמנון כהן: העלתם נושא כמו משוררים שהגיעו מלוב?

אמנון כהן: לומדים עליהם בבתי הספר?

מיכאל גלצר: עניין בית הספר זה עניין של משרד החינוך.

אמנון כהן: אבל אתם כגוף העלתם נושא?

רמי כחלון: למשל רבנים ופוסקי הלכות?

מאיר כחלון: זה רק אם אנחנו באים אליהם בהצעה שיש לנו חומר אז הם מוכנים.

אמנון כהן: מר גלצר, מה אומרת החקיקה לגביכם?

אמנון כהן: מה אתם אמורים לעשות?

אמנון כהן: רק מחקרים?

מיכאל גלצר: יש לנו מחקרים, יש לנו ספריה, יש לנו ארכיון ויש לנו הוצאה לאור ויש פעילות לציבור.

אמנון כהן: השאלה שלי, מי יכול להגיש למשרד חומר?

אמנון כהן: למשל על לוב, שהיו משוררים, אנשים מלומדים ושעל זה ילמדו ילדי ישראל, שיכירו את מורשת יהדות לוב.

אמנון כהן: שיכניסו את זה לספרי ההיסטוריה.

אמנון כהן: כמה זמן אתם קיימים?

מיכאל גלצר: החוק הוא מ-1969.

אמנון כהן: כמה פעמים באתם עם יוזמה למשרד החינוך שעשיתם מחקר על נושא יהדות לוב וחשוב שהנושא הזה יילמד בבתי הספר.

אמנון כהן: יש דבר כזה?

מיכאל גלצר: אנחנו עוסקים בכל העדות.

מיכאל גלצר: הסדרה שאני מתאר אותה, בעריכת ד"ר חיים סעדון, היא במשותף עם משרד החינוך.

מיכאל גלצר: הרעיון הוא לתת חומר למורים ולתלמידים בצורה הכי נגישה בעולם על כל עדה ועדה.

מיכאל גלצר: בסוף יהיו 20 כרכים.

מיכאל גלצר: אחד הכרכים יהיה על יהודי לוב.

מיכאל גלצר: זאת דוגמה לדרך הנכונה לטפל בדברים האלה.

אמנון כהן: אנחנו מדברים על משהו אחר לגמרי, לא רק מחקר.

אמנון כהן: יש פה חוק נרחב ביותר.

מיכאל גלצר: זה לא מחקר, זאת בדיוק הנחלה, זה בדיוק זה.

אמנון כהן: אם הייתם עושים את עבודתכם נאמנה על הצד הטוב ביותר כלפי כל העדות, אז לא היו צריכים לקיים רשויות כאלה.

שנית כהן-פנחס: אולי זאת בעיה של תקציב.

אמנון כהן: עכשיו יהיה תקציב.

רמי כחלון: את יודעת מה הבעיה?

רמי כחלון: השולחים שלכם חייבים להבין שהם חייבים להחליף דיסקט.

רמי כחלון: הסיפורים האלה נגמרים.

רמי כחלון: זה כבר מתחיל להעליב.

רמי כחלון: כשהוא מספר לי שיש יד בן צבי, שלא ידעתי בכלל על הקיום שלו ולא ידעתי שיד בן צבי מטפל בכלל ביהדות לוב.

רמי כחלון: היום הוא מספר לי שבשנת 1948 עלו יהודי לוב לארץ ובעוד 4 שנים יהיה כרך על יהודי לב.

רמי כחלון: את מבינה על מה אנחנו מדברים?

רמי כחלון: אנחנו מדברים על זה שמתייחסים פה לאנשים, לקבוצות אוכלוסיה - - - הם חושבים שעדיין סאלח שבתי משחק, אבל זה נגמר.

רמי כחלון: אני מבקש מכם, תשנו דיסקט.

רמי כחלון: הגיעו לפה אנשים שמבינים מה אתם אומרים ויודעים גם להקשיב למה שאתם לא אומרים.

רמי כחלון: אז תתייחסו אלינו ברצינות.

רמי כחלון: אתם לא עשיתם את העבודה שלכם, או שעשיתם אותה במסגרות הקיימות, במגבלות שלכם.

רמי כחלון: אין לי טענה.

רמי כחלון: אנחנו באנו לכאן לתקן ולא לקלקל.

רמי כחלון: אני חושב שאתה, מר גלצר, היית צריך לומר בשיא היושר: "רבותי, נכשלנו.

רמי כחלון: אם הגענו לכאן לדיון אז נכשלנו וצריך להרחיב את זה".

רמי כחלון: לא לבוא ולומר שזה מספיק ואין צורך כי אני בטוח שגם אתה בתוך תוכך לא מאמין בהם, כי אתה יודע שזה לא מספיק.

רמי כחלון: אתה לא יכול לבוא לתרבות כמו תרבות לוב, מרוקו או תימן ולהגיד אחרי 55 שנים אתם מקבלים ספר.

רמי כחלון: אתה מבין על מה אתה מדבר?

רמי כחלון: יש רב אחד ביהדות לוב, רבי יעקב רקה, שהרב עובדיה יוסף שכשהוא צריך לקבל החלטות הוא נעזר בפסיקות שלו.

רמי כחלון: אתה מדבר איתי על ספר.

רמי כחלון: יש לי הרבה כבוד לתרבות יהדות אירופה, אבל אתה רואה מה שקורה שם.

רמי כחלון: הרבי מוילנה ומליטא, שיהיו בריאים, אין לי טענות לאף אחד.

רמי כחלון: אבל בואו נתייחס ברצינות.

מוריס רומני: משה, לדוגמא תיקון ליל שבועות, יש לנו סידורים.

מוריס רומני: הילדים שלי הולכים לשמוע הרצאות.

מוריס רומני: בסדר, תרשמו הרצאות בימים אחרים.

מוריס רומני: זה מדורי דורות, איפה זה כתוב?

מוריס רומני: איפה זה רשום?

מוריס רומני: למה יש דבר כזה?

מוריס רומני: התיקון של ליל שבועות ליהודי המזרח זה ידוע ומפורסם.

מוריס רומני: הולכים רק לשמוע הרצאות שאפשר לשמוע בימים אחרים.

מוריס רומני: דבר כזה של "אל תיטוש תורת אמך", אין בנמצא.

רמי כחלון: עם כל הכבוד ליד בן צבי, ואני מאוד מוקיר אותם ומעריך אותם, הם עושים עבודה.

רמי כחלון: אנחנו מדברים על דבר שונה לחלוטין.

רמי כחלון: אנחנו מדברים על מורשת - לשמר מורשת זה לא ספר שכותבים, זה דבר אחר לגמרי.

רמי כחלון: אני מציע לאדון שיבוא לבקר אלינו ולראת מה אנחנו עושים.

רמי כחלון: אז אולי יפתח סניף חדש.

רמי כחלון: איך חיו בלוב?

רמי כחלון: איזו מסורת היתה להם מבחינת תפילות, המאכלים, הסידורים שהם התפללו.

אמנון כהן: מיכאל, היית אצלם במוזאון?

מיכאל גלצר: עוד לא הייתי שם.

יונתן רגב: זה שהצעת החוק עברה בועדת שרים אז היא עברה במפורש עם תאום.

אמנון כהן: אני לא מבין מה זה בתאום.

יונתן רגב: מותר להעיר הערות.

יונתן רגב: שרת המשפטים לא אומרת שהיא לא תומכת אבל מותר להעיר הערות.

יונתן רגב: עמדתנו היא כעמדת משרד המשפטים, לגבי לעשות תיקוני חקיקה נדרשים.

אמנון כהן: אנחנו נקרא את החוק ואתה תגיד איפה יבואו תיקוני החקיקה.

יונתן רגב: התכוונתי לחוק מורשת יהדות ספרד.

אמנון כהן: תקשיבו טוב טוב כולכם.

אמנון כהן: אני דן בהצעת החוק הרשות הלאומית לתרבות יהדות לוב, התשס"ה-2004.

אמנון כהן: כל מה שאתם רוצים להכניס זה יבוא בסעיפים האלה.

אמנון כהן: אני לא דן בהצעה שאתם מביאים לי.

אמנון כהן: אתם רוצים להביא משהו זה יכנס לתוך זה.

אמנון כהן: ככה זה יהיה.

אמנון כהן: אני לא דן בחקיקות שאתם הבאתם.

אמנון כהן: אני דן עכשיו במה שמונח פה, שהוא באישור ועדת שרים לענייני חקיקה אחרי קריאה טרומית.

אמנון כהן: הוועדה דנה רק במה שפה.

אמנון כהן: אם אתם רוצים תיקונים, הם יבואו לכאן.

אמנון כהן: מבחינתי מה שיש לכם, מת לגבי, כי זה לא אצלנו על השולחן.

אמנון כהן: תתקדם חבר הכנסת כחלון.

רמי כחלון: "הצעת חוק הרשות הלאומית לתרבות יהדות לוב, התשס"ה-2004 חוק זה – "הועד המנהל" – הועד המנהל של הרשות כאמור בסעיף 9;

שמרית שקד: סעיף 9 מדבר על מינוי ועד מנהל.

רמי כחלון: "המועצה" – מועצת הרשות כאמור בסעיף 6; "המנהל" – המנהל הכללי של הרשות שמונה לפי סעיף 11; "הרשות" – הרשות הלאומית לתרבות יהדות לוב שהוקמה לפי חוק זה; "תרבות יהדות לוב" – לרבות שירה ולשון, פילוסופיה, ספרות, אמנויות ופולקלור של יהדות לוב; "השר" – שר החינוך, התרבות והספורט.

רמי כחלון: מוקמת בזה הרשות הלאומית לתרבות יהדות לוב בישראל.

רמי כחלון: מטרות הרשות הן – להעמיק בעם את הכרת תרבות יהדות לוב על כל צורותיה ולטפח לשם כך את חקר התרבות האמורה ווהוראתה, לרבות באמצעי התקשורת למיניהם; לקדם, לסייע ולעודד היכרות עם משוררים וסופרים גדולים נוספים מתרבות ישראל שקמו ויצרו במזרח; לסייע בהקמה ו בשימור של מוסדות שבהם מתנהלת פעילות המתייחסת לתרבות יהדות לוב; לקדם, לסייע ולעודד את האיסוף, התיעוד והקיטלוג של אוצרות התרבות העממית שבעל פה והתרבות הכתובה של תרבות יהדות לוב; לקדם, לסייע ולעודד הוצאה לאור של יצירות נבחרות מתרבות יהדות לוב, כולל תרגום לעברית, וכן לחקור את השפעתה על תרבות עם ישראל בעת החדשה בשירה, במחול, באומנויות וביצירה תרבותית.

רמי כחלון: 4.

רמי כחלון: הרשות היא תאגיד.

אמנון כהן: למישהו יש הערות לסעיפים 1 – 4?

שירלי אבנר: כפי שאמרתי, אנחנו מתנגדים לכך שזה יהיה תאגיד סטטוטורי.

שירלי אבנר: אנחנו מציעים שתוקם מועצה מייעצת.

שירלי אבנר: בין המטרות שלה יכולות להיות המטרות המנויות בסעיף 3.

שירלי אבנר: אנחנו מציעים גם שהיא תייעץ למשרד החינוך התרבות והספורט ולמועצה להנצחת מורשת יהדות ספרד והמזרח לכשתוקם.

שירלי אבנר: גם כדי להבטיח קידום של מוסדות שונים העוסקים בתחום של שימור המורשת של יהדות ותוניסיה ולשתף פעולה בין הגופים והארגונים השונים שעוסקים בתחום.

אמנון כהן: איפה זה יבוא?

שירלי אבנר: קודם כל סעיף 4 אנחנו מציעים למחוק.

שירלי אבנר: במקום ראשות ומועצה להקים אך ורק מועצה מייעצת.

אמנון כהן: מועצה מייעצת כמו המועצה המיותרת שלכם?

שירלי אבנר: אנחנו מאוד מקווים שזאת לא תהיה המייעצת המיותרת שלנו ואני אסביר: כמו שאמרתי, ושוב אני יכולה להעביר את הדוח של הוועדה המייעצת לשר המשפטים, בעניין הזה.

שירלי אבנר: פעילות של תאגידים סטוטורים בתחום כזה מורכב וחשוב ראוי שתבוא על ידי גופים וולונטריים כמו שיש כאן.

שירלי אבנר: אם אתם רוצים להבטיח תקציב ומודעות של הציבור לפעילות של אותם גופים, לדעתנו ולנסיוננו, הכי טוב זה מועצה מייעצת ולא תאגיד סטטוטורי.

אמנון כהן: לאידיש זה גם מייעצת?

שירלי אבנר: לאידיש זה לא.

שירלי אבנר: האידיש והלדינו זה תאגידים.

אמנון כהן: אז קודם תפרקו אותו, תגידו שזאת ועדה מייעצת, אחר כך נעשה את זה פה.

שירלי אבנר: הלוואי שיכולנו, אבל דווקא הם ממחישים את הבעייתיות שממחישים את הבעייתיות בתאגידים כאלה.

אמנון כהן: אצל הלובים לא יהיו בעיות, הם כולם מאוחדים.

אמנון כהן: מה הבעייתיות באידיש?

שירלי אבנר: יש התערבות של גופים פוליטיים, יש מעורבות מאוד חזקה בתחום מהכיוון הזה.

אמנון כהן: למה זה גורם?

שנית כהן-פנחס: יש להם מחלוקות בינם לבין עצמם.

אמנון כהן: למה נציגים של האידיש לא נמצאים כאן?

אמנון כהן: נשמע מה הבעיות שלהם ונגיד להם שאנחנו רוצים לפרק אותם שיעברו להיות רשות מייעצת, כי יש להם ויכוחים ביניהם.

אמנון כהן: לאחר מכן נראה מה אנחנו עושים פה.

שנית כהן-פנחס: העובדה שאתה לא מכיר את פועלם מעידה כאלף עדים - - -

אמנון כהן: שמעתי דווקא על האידיש.

אמנון כהן: הם עושים עבודה טובה מאוד.

אמנון כהן: יש שירה באידיש, תאטראות, יש קתדרה באוניברסיטה.

שירלי אבנר: התאטרון לאידיש זאת עמותה עצמאית, הוא פועל באופן עצמאי וולונטרי.

אמנון כהן: מה היתה עמדתכם כאשר דנו בתאגיד לאידיש?

שירלי אבנר: עד כמה שידוע לי, אני צעירה מידי, אבל המשרד גם אז התנגד.

שירלי אבנר: אנחנו רואים את הבעיות, ובעקבות הבעיות האלה יצא הדוח.

שנית כהן-פנחס: יש מחלוקות קשות בינם לבין עצמם.

שנית כהן-פנחס: זה מגיע לבגצים.

שנית כהן-פנחס: עד לפני חצי שנה התנהל מאבק בבית המשפט העליון לגבי הניהול בתוך הרשות.

רמי כחלון: בחוק שלי זה מוסדר.

שנית כהן-פנחס: החוק לרשות הלאומית לאידיש הוא משנת 1996, זה לא חוק כל כך ישן ובכל זאת מאז הקמתה היו קשיים וזה הגיע לדיונים משפטיים.

שנית כהן-פנחס: זה לא קורה כאשר זה בגופים שפועלים באופן עצמאי, כמו שפועל הארגון של יוצאי לוב.

אמנון כהן: זה היה על רקע מינוי חברים המועצה?

שנית כהן-פנחס: היו ויכוחים לגבי מי צריך להתמנות, מה צריך לעשות.

רמי כחלון: אבל פה זה מוסדר.

שנית כהן-פנחס: גם באידיש זה מוסדר, וכשבאים ליישם את זה בפועל מגלים שהמחלוקות רבות על ההסכמות.

רמי כחלון: יהיו מחלוקות, מתגברים עליהם.

שנית כהן-פנחס: הרעיון הוא לנסות לסייע לגופים שכבר פועלים באופן עצמאי בשטח.

שנית כהן-פנחס: לחזק את הגופים האלה ולא להקים גוף חדש.

שנית כהן-פנחס: אלא שכבר קיימים, ושמענו עכשיו על העבודה החשובה שהם עושים, אותם לחזק.

שנית כהן-פנחס: לא צריך להמציא את הגלגל מחדש.

רמי כחלון: אז למה לא חיזקתם אותם עד היום?

רמי כחלון: אז אנחנו נצא מפה, כל אחד יילך לדרכו, והם ימשיכו לשבור את הראש ולעבוד כמו חמורים, ואף אחד לא יתייחס אליהם.

רמי כחלון: עוד 25 שנה יוציאו להם עוד ספר.

שנית כהן-פנחס: הבעיה שלהם היא תקציבית, צריך לגייס לעניין תקציבים, לא לחוקק הצעת חוק.

שירלי אבנר: זה לא יפתור את הבעיה שאתה מעלה.

שירלי אבנר: הקמת רשות לא תעזור לפתור את הבעיה הזאת.

שירלי אבנר: הכסף יילך לאותם מינויים ולמגנון.

שירלי אבנר: אני אומרת את זה מנסיון, אני לא מנסה לתקוע מקלות בגלגלים.

שירלי אבנר: אני מנסה לעזור ולסייע מתוך הכרה בחשיבות של תרבות לוב והעמקת ההיכרות איתם.

שירלי אבנר: כמו גם כל עדה אחרת בארץ.

שירלי אבנר: דווקא תמיכה בגופים וולונטרים בעלי שיקול דעת עצמאי מבחינת הפעילות שלהם, דווקא זה יקדם יותר את ההכרה מאשר להקים רשות שהיא גם גוף מפוקח כאן.

רמי כחלון: אנחנו מעוניינים ברגולציה.

שירלי אבנר: אבל זה יוצר יותר בעיות, זה מגביל את שיקול הדעת של אותם גופים וולונטרים.

שירלי אבנר: במקום להעביר את הכסף לאותם גופים אתה תעביר את הכסף לרשות שאתה תקים עם כל הבעיות שצויינו כאן.

שירלי אבנר: צריך חתימות, תקציבים וכו'.

אמנון כהן: למועצה מייעצת יהיו תקציבים?

אמנון כהן: אם זה בלי תקציב אז לא צריך.

שנית כהן-פנחס: התקציבים יישארו בתחום התמיכות.

אמנון כהן: חבר הכנסת כחלון, החקיקה שלך תלויה בתמיכות?

רמי כחלון: לא.

אמנון כהן: תמיכות לא יהיה - כי מחר מקצצים תקציבים ואז מקצצים את תקציב התמיכות.

אמנון כהן: משה כחלון: הם תלויים בחסדים של משרד החינוך ואתה לא יכול לומר לי שאתה יכול לבנות תכנית עסקית.

מוריס רומני: אי אפשר להקים דבר כזה וולונטרי.

מוריס רומני: לוולנטרי יש זמן מוגבל ויכולת מוגבלת.

שירלי אבנר: התקציב היחיד שאתם משריינים כאן זה תקציב לרשות, זה לא תקציב לפעילות שלכם.

שירלי אבנר: אין פה תקציב לפעילות שלכם.

רמי כחלון: אולי יש פה משהו לא ברור.

רמי כחלון: המועצה הזאת לא באה במקום הארגון.

רמי כחלון: הארגון ימשיך לעבוד, יש לו גב והוא פועל גם בעולם.

רמי כחלון: המועצה שאת מדברת תטפל בתרבות ובמורשת שלנו בשיתוף פעולה איתם.

רמי כחלון: היא לא באה במקומם.

רמי כחלון: אתם מנסים למשוך את הדיון לכיוון כסף.

רמי כחלון: אני רוצה דקלרציה, לא כסף.

מוריס רומנו: הרשות ללדינו מעבירה כספים לאוניברסיטאות.

מוריס רומנו: הודות לרשות ללדינו יש פעילות תרבותית, חינוכית ומעבירים גם קורסים של שפה באוניברסיטה שלנו מזה 20 שנה.

מוריס רומנו: בתחילה משרד החינוך תמך, אחרי זה קמה רשות ללדינו ומשרד החינוך התנער מהתקציב לאוניברסיטאות.

מוריס רומנו: ואז הוקמה הרשות ללדינו שבראשה עומד יצחק נבון.

מוריס רומנו: תודות לרשות ללדינו אנחנו עושים פעילות נהדרת.

מוריס רומנו: אתם יכולים לראות את זה בכל מקום ומקום, אם זה הדפסת ספרים, הוצאה לאור, ימי עיון, הוראה של תרבות לדינו ושפה.

מוריס רומנו: בעניין משרד המשפטים, באמת אין לי עסק עם שרת המשפטים, אבל עכשיו אני עם הכובע של הארגון הלאומי של יהודים יוצאי ארצות ערב – ווג'אק.

מוריס רומנו: ווג'אק, שאני ומרדכי בן פורת הקמנו לפני 25 שנה, התפרק לפני כמה חודשים.

מוריס רומנו: למה?

מוריס רומנו: כי שרת המשפטים אמרה: "אנחנו לא מוכנים לתמוך בווג'אק.

מוריס רומנו: ווג'אק זה לא ארגון רשות אלא ארגון מייעץ - - -

שירלי אבנר: זה לא בשיקול דעתה של שרת המשפטים.

מוריס רומנו: היא גרמה לפירוקו.

מוריס רומנו: אני מתקן את עצמי – גרמה לפירוק של ווג'אק.

מוריס רומנו: היתה לנו אספה ואמרו שאין תמיכה כי היא לא רצתה שאנחנו נעלה את יהודי המזרח שבאו לכאן כפליטים ולרשום אותם, על מנת שיום אחד כאשר הפליטים יבואו לידי איתור מהצד השני, נוכל לרשום אותם וגם מה שהשאירו מאחוריהם בארצות האלה.

מוריס רומנו: אין רישום על דבר כזה.

מוריס רומנו: חוץ רישום של מר עידן ממשרד המשפטים שרושם כמה אנשים השאירו רכוש קהילתי ופרטי.

מוריס רומנו: היא לא רצתה לתמוך גם ב-50,000 דולר.

מוריס רומנו: יש לנו בעיה, אני מאוד מצטער, אנחנו ב-2005 ועדיין יש לנו בעיה במדינת ישראל.

מוריס רומנו: אני כחוקר, ואין לי שום עניין פוליטי, עדיין לא עיכלנו ולא הפנמנו את העליה של עדות המזרח.

שירלי אבנר: הקמת רשות לא תסייע לך.

שירלי אבנר: הקמת רשות, מנסיון, כפי שאפשר לראות בדוח של הוועדה המייעצת לשרת המשפטים, זה לא הדרך לעשות את זה.

אמנון כהן: חבר הכנסת כחלון, בכותרת "הצעת חוק הרשות הלאומית לתרבות יהדות לוב", במקום ל"תרבות יהדות לוב" נכתוב "למורשת יהדות לוב".

אמנון כהן: היועצת המשפטית האירה את תשומת לבנו.

אמנון כהן: בסעיף 3 להוסיף עוד סעיף קטן, תקראי מה הוספנו.

שמרית שקד: היו"ר ביקש ממני לנסח: "לקדם ולסייע ולעודד היכרות עם רבנים ופוסקי הלכה ממורשת יהדות לוב".

שמרית שקד: משה כחלון: בסדר.

שמרית שקד: כל הסופרים בלוב הם סופרי סת"ם לכן הם גם רבנים, מן הסתם.

אמנון כהן: יש לכם תיעוד על הרבנים?

מוריס רומנו: אנחנו מזמינים אותך למרכז המורשת.

מוריס רומנו: אפשר להוסיף: "להוציא לאור כתבי יד".

שמרית שקד: זה נמצא בסעיף 3.

יונתן רגב: אנחנו מתנגדים לסעיפים 3-5 "להוציא כתבי יד, לעשות ארכיון" וכו'.

יונתן רגב: לדעתנו זה לא צריך להיות.

אמנון כהן: למה?

אמנון כהן: אז במה הוא יתעסק?

יונתן רגב: להעמיק את ההיכרות זה כן, אבל ברגע שאתה רושם "להוציא" זה הופך להיות גם הוצאה לאור וגם ארכיון, דבר שמבחינתנו אנחנו לא רואים - - -

אמנון כהן: איזה סעיף מפריע לך ?

אמנון כהן: "לסייע בהקמת"?

יונתן רגב: כן, "לסייע בהקמת מוסדות".

רמי כחלון: סעיף 3, כפי שהוא, טוב בעיניך?

יונתן רגב: 3, 4 ו-5 נותן תפקיד ביצועי של הקמה, הפעלת ארכיון, של הוצאת ספרים.

יונתן רגב: אנחנו לא בעד ארגון סטוטורי, כפי שאמר משרד המשפטים.

יונתן רגב: המטרה היא יותר לקדם היכרות ושימור המורשת ולא תפקיד ביצועי שידרוש תקציב הרבה יותר גדול, אם זה הופך להיות ארכיון, הוצאה לאור וכו'.

אמנון כהן: אבל שר האוצר ידע שהסעיפים 3, 4, ו-5 יבואו לדיונים.

יונתן רגב: לכן הוא אמר בתאום עם אגף תקציבים, כדי שאני אבוא ואגיד את זה.

אמנון כהן: אז תוריד פה כל מה שקשור לכסף.

רמי כחלון: אנחנו נריץ את זה זה כפי שזה ובהסתייגויות בשניה ושלישית, נחלץ את מה שצריך כדי לקדם את זה.

שירלי אבנר: זה לא נקרא בתאום.

מאיר כחלון: במרכז המורשת יש מכון ללימודים ומחקר של יהדות לוב.

מאיר כחלון: פה צריך לחזק אותו בכל המערכת של ספרים, פיתוח ושל הכל.

רמי כחלון: אדוני היושב ראש, אנחנו צריכים להתחשב גם באוצר, נריץ את זה כפי שזה.

רמי כחלון: בשניה ושלישית יהיו הסתייגויות של האוצר ונכבד אותם.

אופיר לוי: רציתי להעיר לגבי סעיף 21.

אמנון כהן: עוד לא הגענו לסעיף הזה.

אמנון כהן: אנחנו נותנים לצדדים עוד לדבר קצת.

אמנון כהן: נביא את ארגון האידיש כדי לשמוע אותם.

אמנון כהן: אנחנו רוצים ללמוד ולראות מה הבעיה.

אמנון כהן: אנחנו לא רוצים ליצור בעיות חדשות.

אמנון כהן: אני אומר שמדינת ישראל כמדינה נכשלה בקליטת העולים האלה, בעיקר מהמזרח.

אמנון כהן: אנחנו גם בין המקופחים.

אמנון כהן: מזל שלא עלינו בשנות ה-40' וה-50.

אמנון כהן: הוותיקים של הבוכרים עלו לפני 150 שנה כך שהם בנו את שכונות הבוכרים לתפארת ולא היו צריכים את מדינת ישראל.

אמנון כהן: הם תרמו למדינה, הם באו כציונים כדי לבנות את המדינה.

אמנון כהן: אבל אני חושב שאנחנו עושים עכשיו דבר חשוב מאוד, מחזירים עטרה לישנה.

אמנון כהן: אני מברך את חבר הכנסת כחלון, ואנחנו ממשיכים את הדיון.

אמנון כהן: תודה רבה.